text: Lopper for fire millioner
  08 januar 2011 kl. 10.22
  Lørdag afvikler Loppetanken i Haderslev sit salg nummer 200 - siden starten i 1994 har lopperne indbragt i alt fire millioner kroner til frivilligt arbejde.
  Lørdag den 8. januar fejrer LOPPETANKEN sit salg nr. 200! Første gang Loppetanken havde åbent, var første lørdag i maj 1994. Siden da har Loppetanken haft åbent hver den første lørdag i måneden. Dog med én enkelt undtagelse efter at orkanen rasede i 1999. 
  I tidens løb har der været en omsætning på rigtig mange penge ? godt fire millioner ? som har været medvirkende til at skabe gode kår for Børne- og ungdomsorganisationer i Haderslev-området.
  Loppetanken er oprettet af Haderslev Y?s Men?s Club i samarbejde med KFUM- og KFUK-Spejderne, FDF og Team Haderslev KFUM. Overskuddet fra Loppetanken går dels til disse organisationer og dels til Haderslev Y?s Men?s Club, som støtter kirkelige, sociale og humanitære formål både lokalt, nationalt og internationalt med sin del af Loppetankens overskud.
  Loppetanken har sit specielle navn fra oprettelsen, som skete i den gamle BP-tankstation på Teaterstien. Senere flyttede Loppetanken til Godskajen 5, som nu er nedrevet for at give plads til nybyggeri på havnen. I dag holder Loppetanken til på Niels Bohrs Vej 6, som er indrettet med afdelinger for møbler, legetøj, bøger, el-artikler, isenkram og kunst. Alle varerne er ting, der er foræret til Loppetanken med det formål, at det kan sælges for at være med til at gavne andre. Y?s Men?s Clubbens medlemmer gør en stor frivillig indsats for at sortere og klargøre tingene, så de tager sig godt ud og dermed kan sælges til en fornuftig pris.
  Loppetanken kan dog også betyde ?tanken om lopper? ? altså tanken om genbrug, og at selv de ting, som for nogen kan have mistet værdi, kan have værdi for andre.
  Loppetanken har sit jubilæumssalg lørdag den 8. januar fra kl. 10.00 ? 15.00, og alle er velkommen!
  Man kan læse mere om Loppetanken på dens hjemmeside
  